Les activitats de l'Aula Ambiental: Xerrada "Alimentació, salut i medi ambient"\nXerrada "Alimentació, salut i medi ambient"\nLa Magda Gasull, investigadora del Grup de Recerca en Epidemiologia Clínica i Molecular del Càncer de l'Institut Hospital del Mar d'Investigacions Mèdiques (IMIM) del Parc de Recerca Biomèdica de Barcelona va fer aquesta xerrada en la que va exposar l'estat actual de les investigacions sobre la presència de compostos tòxics persistents als aliments i dins el cos dels habitants de Barcelona i Catalunya.\nEn primer lloc es van explicar breument la gran quantitat i diversitat de compostos que ens poden afectar a través de la dieta i que tendeixen a acumular-se al cos humà. Els compostos poden provenir de moltes fonts (edulcorants, dioxines, compostos orgànics persistents, retardants de flama, pesticides) i d'aquí la complexitat de mesurar-los i avaluar-los.\nLa Magda va explicar alguns dels darrers estudis sobre la presència d'aquests compostos en la nostra dieta. Alguns d'aquests estudis mesuren la presència dels compostos en els aliments (estudis de dieta) mentre que altres, mitjançant anàlisis de sang, mesuren directament la presència d'aquests elements als nostres cosos.\nEs va destacar com la majoria dels compostos tendeixen a acumular-se als aliments greixosos, de forma que els aliments làctics, i certs tipus de carn i peix són els que més quantitat de components acumulen (hexaclorobenzè, PCBs, COPs, etc.). Això fa que alguns productes, com el DDT, prohibit fa més de 30 anys, es trobi encara en els nostres cosos. Així, s'estima que un 97% dels tòxics que ingerim es troben en aquests aliments més greixosos. Un dels aspectes que més cridà l'atenció és la presència d'aquests compostos en la llet materna, encara que la ponent va destacar que en tot cas sempre continua sent més recomanable la llet materna, ja que tots els aventatges que suposa pel nadó superen àmpliament els riscos.\nCaptura de pantalla de l'aplicació\nA la web de l'Agència Catalana de Segureta Alimentària es poden trobar estudis amb aquestes i altres dades. D'altra banda, el programa "Salvados" va emetre recentment una entrevista a Miquel Porta, Doctor en Biologia i Investigador a l'IMIM en el què explica alguns d'aquests casos.\nPer últim, els estudis de la presència de tòxics al nostre cos que desenvolupa l'IMIM demostre com pràcticament tots els habitants de Barcelona tenen presència de com a mínim un compost tòxic a la sang, sent habitual tenir-ne entre 10 i 12. S'ha mesurat també una important disminució al llarg dels darrers anys.\nLa xerrada va concloure amb un exemple pràctic de l'aplicació Ribefood (Riscos i beneficis de la nostra alimentació). Desenvolpada per la Universitat Rovira i Virgili, és una aplicació per a mòbils d'ús senzill que permet avaluar la nostra ingesta de contaminants a partir de la presència dels diferents aliments a la nostra dieta.\nEtiquetes de comentaris: aliments, contaminació, xerra\nTram fix, tram varible... com he de llegir la fact...


Altamira 2000 Roma Itàlia - Ofertes d'hotels amb els MILLORS DESCOMPTES EN LÍNIA\nRoma Oest, Roma, Itàlia - Molt bona ubicació - Veure al mapa\nMés informació sobre Altamira 2000\nPer als viatgers què vulguin captar les imatges i els sons de Roma, Altamira 2000 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Altamira 2000, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, express check-in/check-out, transport hotel/aeroport, habitació familiar, ascensor.\nGaudiu de les comoditats d'alta gama com ara aire condicionat, calefacció, balcó/terrassa, aparell de televisió, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Altamira 2000 és una elecció inteligents per a viatgers a Roma, i ofereix una estada relaxant i sense molèsties.


El DAR confirma un mes de veda de peix blau per al 2010 i dos milions d'euros - Diari de Girona\nEl DAR confirma un mes de veda de peix blau per al 2010 i dos milions d'euros\ngirona | anna tarrés 13.11.2009 | 01:00\nEl subdirector general de Pesca del Departament d'Agricultura, Alimentació i Acció Rural (DAR), Francesc Alcoverro, va confirmar ahir a Diari de Girona que l'Administració de Catalunya ha acordat i proposat al sector pesquer de Catalunya que el període de veda de peix blau del 2010, tant per a les embarcacions d'encerclament com per a les d'arrossegament, serà només d'un mes. Pel que fa al finançament, ell mateix va assegurar que per a l'any que ve hi ha 2 milions d'euros per pagar als pescadors, però que el dubte a dia d'avui se situa en els tres darrers anys del Programa vigent del Fons Europeu de Desenvolupament (FED), ja que s'han acabat.\n"La reducció a un mes de veda per a les embarcacions és per raons econòmiques", va reconèixer Alcoverro mentre explicava la decisió definitiva per part del DAR; tot i que ara el departament està a l'espera del posicionament de les diferents confraries. A banda de la falta de fons de Brussel·les, els FED, cal afegir-hi un segon element que ha obligat l'Administració a reorganitzar els períodes d'aturades biològiques als ports catalans perquè hi hagués diners per a tothom.\nAbans del mes de maig, les embarcacions d'encerclament de tot el litoral català ja feien veda dos mesos (novembre i desembre); però les d'arrossegament tot i també fer-ne dos (gener i febrer) només ho feien les de Tarragona. Arran d'una proposta del Parlament d'aquest mes de maig, aquestes aturades s'han estès als ports de Barcelona i de Girona; ampliació que, segons Alcoverra, ha obligat a reduir el període de veda per a tot el col·lectiu pesquer de peix blau a un sol mes. Amb aquesta solució s'ha aconseguit igualar el cost de la temporada que hi havia abans, que era de 2 milions, quantitat que coincideix també amb el romanent de subvenció.\nAra bé, l'interrogant es planteja a partir del 2011, ja que "si no hi ha ajudes d'Europa no hi pot haver veda", va afirmar Alcoverro, perquè segons la normativa les aturades han de ser cofinançades. Una solució és que Brussel·les modifiqui el reglament comunitari i amplïi les ajudes, però no hi ha res segur.


El monarca ha subratllat que «determinades autoritats de Catalunya» han «infringit els principis democràtics de tot Estat de dret»\nActualitzada 03/10/2017 a les 22:02\nEl Rei adverteix que, davant la situació «d'extrema gravetat» a Catalunya, els «legítims poders de l'Estat» han d'assegurar «l'ordre constitucional», la vigència de l'Estat de dret i l'autogovern de Catalunya, basat en la Constitució i en el seu estatut d'autonomia.\nEn un missatge institucional a tots els espanyols gravat en el seu despatx del Palau de la Zarzuela i emès per televisió a les 21:00 hores, Felipe VI ha subratllat que «determinades autoritats de Catalunya» han «infringit els principis democràtics de tot Estat de dret».\nAquestes autoritats catalanes «han vulnerat de manera sistemàtica les normes aprovades legal i legítimament, demostrant una deslleialtat inadmissible cap als poders de l'Estat» i «han menyspreat els afectes i els sentiments de solidaritat que han unit i uniran al conjunt dels espanyols», ha recalcat el Monarca.\nDesprés de retreure'ls com també «han soscavat l'harmonia i la convivència en la pròpia societat catalana», que avui «està fracturada i enfrontada», el Rei ha assenyalat a més que, «amb la seva conducta irresponsable, fins i tot poden posar en risc l'estabilitat econòmica i social de Catalunya i de tota Espanya».\n«En definitiva, tot això ha suposat la culminació d'un inacceptable intent d'apropiació de les institucions històriques de Catalunya» i «d'una manera clara i rotunda, s'han situat totalment al marge del dret i de la democràcia», perquè «han pretès fer fallida la unitat d'Espanya i la sobirania nacional, que és el dret de tots els espanyols a decidir democràticament la seva vida en comú».\nHa continuat dient que, «per tot això i davant aquesta situació d'extrema gravetat, que requereix el ferm compromís de tots amb els interessos generals, és responsabilitat dels legítims poders de l'Estat assegurar l'ordre constitucional i el normal funcionament de les institucions, la vigència de l'Estat de dret i l'autogovern de Catalunya, basat en la Constitució i en el seu estatut d'autonomia».


La Terra de Remences arriba de nou amb places exhaurides | Federació Catalana de Ciclisme\nAquest diumenge 13 de maig se celebra la gran data anual del cicloturisme català, una Marxa Cicloturista Terra de Remences que arriba a la seva 21a edició, de nou, amb una esforçada organització per part del Club Ciclista Bas i amb les seves 3.000 places exhaurides.\nLa cita garrotxina donarà el tret de sortida a la XXVIII Challenge Catalana de Cicloturisme i al IV Circuit Femení de Cicloturisme, que aquest mes de maig tindran diverses cites importantes amb la Montsec-Montsec i la Jufré Riuprimer. A més, serà lercera prova del XI Circuit Ciclopirineus 2018 de la Federació Catalana de Ciclisme.\nLa marxa cicloturista comptarà amb dos recorreguts: un de curt de 95 quilòmetres i un de llarg de 175, com sempre exigents amb les pujades a Capsacosta, Coll de Canes, Coll de Bracons i el Coll de Condreu, després del qual ja s'afronta el descens final fins a Sant Esteve d'en Bas.\nA banda, amb l'organització del Club Ciclista Infantil Olot, dissabte a la tarda s'organitzarà també a Sant Esteve d'en Bas una prova de la Copa Catalana Infantil de carretera, la Remences Kids-38è Trofeu Primavera, que suposarà la quarta data del certamen.\nTota la informació de la XXI Marxa Cicloturista Terra de Remences.\nInformació i inscripcions de la Remences Kids - 38è Trofeu Primavera.


HRC Monza, el següent pas del somni europeu | CE Noia Freixenet\nBy CE Noia • On 17 de Novembre de 2018 8 de Desembre de 2018 • In Europa, Ok Lliga\tEuropa, Ok Lliga 0\nAquest dissabte torna la Lliga Europea. El Noia Freixenet es desplaça a la localitat italiana de Biassono, on s’enfrontarà al HRC Monza al PalaRovagnati en la segona jornada del grup D de la màxima competició continental de clubs.\nUn gegant italià renascut\nFa 25 anys que Monza no viu un partit de Lliga Europea. El conjunt italià és un equip modern, fundat el 2007 com a Hockey Monza e Brianza i des del 2013 conegut amb el seu nom actual, Hockey Roller Club Monza. És tracta de l’hereu de clubs històrics com el Roller Monza, i el Hockey Club Monza que van arribar a guanyar fins a 11 títols de la lliga. Aquest nou club, que ha adaptat els colors dels dos equips anteriors al seu escut actual (vermell, blau i blanc), va aconseguir l’ascens a la Serie A la temporada 2014/15 i la competició tronaria a comptar amb un conjunt de Monza 18 anys després.\nL’equip més jove de la Serie A\nLa mitjana d’edat de l’equip italià és de 20 anys, amb només dos jugadors que passen dels 25 anys i cap que arribi als 30. A les seves files destaquen dos catalans: el jove Pol Franci (Bell-lloc d’Urgell – 21 anys) i Marc Ollé, ex-jugador del Reus Deportiu, que a hores d’ara és dubte pel compromís de dissabte per lesió. També cal parar atenció en el capità, l’argentí Julián Martínez i el jove Davide Nadini, que amb només 19 anys és tot una referència en atac i ja ha anotat 6 gols en 6 jornades a la lliga i 1 en l’únic partit de Lliga Europea.\nEn el campionat domèstic, el Monza ha guanyat 3 partits, n’ha perdut 3 més i és 10è (d’una lliga de 14) amb 19 gols anotats i 20 encaixats. Pel que fa a Europa, els de Tommaso Colamaria van començar cedint els primers tres punts a la pista del SL Benfica, on van caure per 3-1. Nadini va fer el gol dels italians des del punt de penal a 2 minuts pel final.\nEl Noia amb bones sensacions després de l’empat davant del Barça\nL’equip de Pere Varias arriba a la cita com a líder de grup després de superar al Montreux per 6-0 en el partit inaugural. A priori, Noia, Benfica i Monza es jugaran les dues places pels quarts de final i un bon resultat a terres italianes permetrien seguir en pas ferm cap a aquest objectiu. Els de Sant Sadurní viatgen amb el bon regust de boca que els va deixar l’empat a dos davant el Barça en la darrera jornada de lliga, on van esgarrapar els primers punts al líder després d’un molt bon partit a l’Olímpic de l’Ateneu.\nEls portuguesos Luis Peixoto i Miguel Guilherme. seran els encarregats de xiular el partit que començarà a les 20.45h i es podrà seguir en directe per Ràdio Sant Sadurní i l’streaming al web del World Skate Europe Rink Hockey


Resum #PlataFemenina: Canvi a la segona plaça\nFoto: @delvillarbx A La Roca va caure l'Elda, que perd la segona plaça\nLa 17a jornada ens va portar un destacat triomf de La Roca contra el segon, cosa que porta un canvi important, ja que La Salud es col·loca per primera vegada (per golaverage) en aquesta posició de privilegi.\nEl Partit de la jornada referma la millora de l'Amposta:\nHandbol Amposta 30-22 OAR Gràcia\nHANDBOL AMPOSTA: Marta Gálvez i Rocío Lendínez, porteres; Paula Ripoll, Sara Alonso (2), Esther Juncosa (3), Laia Uliaque, Elena Romero, Erika Graciani (3), Geanina Ungureanu (1), Loreto Roldán (3), Alba Simón (8), Raquel Romero (1), Laia Hernández (1) i Zulema Asensio (8).\nOAR GRACIA: Amanda Riera, portera; Melani Moreno (1), Remei Prat (4), Thais Podall (2), Laia Egea (2), Katerina Hegrova (1), Mireia Romance, Beatriz Porrero, Laia Andrade (3), Míriam Moreno (8), Belen Reche, Andrea Egea, Nerea Gutiérrez (1), Noelia Talabant i Merce Buxó.\nL'Amposta segueix la seva línia ascendent i aquest dissabte va sumar davant l'OAR Gràcia la seva segona victòria consecutiva, que allunya més l'equip ebrenc de la zona de descens. A la banqueta de l'OAR ja no hi va ser aquesta setmana Joan Gosàlvez, que durant aquesta setmana va anunciar que deixava el seu lloc, que agafa el director esportiu del club Xavier Font.\nJoan Gosálvez deixa la banqueta de l'OAR Gràcia", notícia a Ràdio Sabadell\nL'inici va ser frenètic i als deu minuts el marcador era de 8-7, però llavors les defenses van agafar protagonisme i en deu minuts només es van veure dos gols de les locals (10-7) i tot va seguir igualat fins al descans (14-13).\nLa segona meitat va seguir igual i tot va estar ben obert fins el 23-21 a falta de deu minuts pel final, però llavors l'Amposta, seguint la bona línia d'aquest 2018 –amb el fitxatge de Graciani i la recuperació de lesionades– va fer gala de bon estat físic per fer un parcial de 7 a 1 final que va sentenciar el matx. Destacar el retorn a les pistes de Laia Uliaque, que tornava a jugar després de molts mesos de baixa per lesió.\nGran partit de les jugadores de l'Amposta Alba Simón i Zulema Gonzàlez, i la gracienca Míriam Moreno, amb 8 gols cadascuna. Destacar que la Zulema empata a Clara Poo com a màxima golejadora del grup amb 106 dianes\nSant Vicenç 22-19 Sant Joan Despí\nEl Sant Vicenç va guanyar aquest derbi català i del Baix Llobregat, i es manté una setmana més com a millor equip català de la categoria. D'aquesta manera es trenca la bona ratxa de quatre victòries del Sant Joan Despí.\nEl Sant Vicenç van començar el partit amb un parcial sorprenent de 6 a 0 de sortida, i semblava que podien trencar el partit definitivament, però les blanc i vermelles no es va arronsar i van acostar-se fins el 7-6, tot i que al descans les locals tornaven a guanyar de tres (11-8). La segona meitat també va començar amb un bon parcial de les vicentines que van posar-se 18-11, però aquest cop sí que la posterior reacció de les visitants ja no va poder fer perillar el triomf de les de Xavi Esteban.\nLa local Núria Giró amb 8 gols va ser la jugadora més destacada del derbi. Per part visitant, Alèxia Picas en va fer 5\nSant Quirze 17-31 Morvedre\nLa defensa i porteria saguntina va dominar. Foto: @bmmorvedre\nEl líder, que segueix invicte aquesta temporada, va aconseguir un triomf clar a la pista del Sant Quirze. La gran actuació de la defensa del Morvedre i la portera Sonora Solano van sotmetre des del començament a les "kiris" que al descans ja perdien 7-14. A la represa, va sortir a pista la portera juvenil María Gil, que també va fer un recital d'aturades que van fer que les saguntines sentenciessin al contraatac.\nEl Morvedre en acabar el matx. Foto: @bmmorvedre\nTot i la derrota, la màxima golejadora va ser la "kiri" Paula Plana que va fer 9 gols, més de la meitat del seu equip. Per part visitant, l'aportació ofensiva va estar molt ben repartida, destacant Gema Santaisabel amb 5 dianes\nLa Roca 24-16 BM Elda\nFoto: Twitter @delvillarbx\nA La Roca del Vallès van tombar el segon classificat (que ara es veu superat per La Salud de Tenerife) i ho van fer de manera contundent i amb exhibició defensiva.\nLa primera meitat del Felmar La Roca va ser per emmarcar, aconseguint marxar al descans amb un marcador d'impacte: 12-5. A la represa, com era d'esperar, l'Elda va treure caràcter per buscar la remuntada remuntar i en deu minuts van fer més gols que en tot el primer temps. Però només veure que l'Elda es posava a quatre gols (15-11), Ramon Plans va demanar temps mort i l'equip roquerol va tornar a posar la directa cap al triomf.\nEn atac van destacar les locals Alba Martin (6) i Clàudia Ortega (5) i l'eldenca Victoria Arroniz (4)\nJoventut Mataró 35-30 Agustinos Alacant\nBon partit de Muñoz des de l'extrem dret. Fotos: Daniel Ferrer / Tot Mataró\nL'equip femení del Joventut Handbol Mataró va obtenir una brillant victòria sobre l'Agustinos d'Alacant, gràcies a una magnífica primera part. Amb aquest triomf les maresmenques pugen al vuitè lloc donant un pas més cap a la permanència.\nL'equip local va començar molt fort i de seguida ha agafat un avantatge de cinc gols (6-1). L'equip visitant va anivellar una mica el marcador fins el 8-6, però en el tram final d'aquest primer temps l'equip groc-i-negre ho va brodar, amb un gran treball defensiu una Maria Murillo esplèndida en atac (7 gols en aquest primer temps) i al descans ja dominaven de vuit (19-11). A la represa va continuar el recital de les locals i la diferència encara ha augmentat fins els 13 gols (32-19). Només un cert relaxament local i l'esforç final de les tricolors va permetre que les alacantines maquillessin el marcador.\nUn dels gols de Murillo. Foto: Daniel Ferrer / Tot Mataró\nEn l'apartat golejador van destacar les locals Maria Murillo (9 gols), Ona Muñoz (8), Clara Poo (6) i Sandra Fargas (5), i les visitants Núria Corbí (8 gols), Paloma Ayllón i Marina Corbí (5)\nAssociació Lleidatana 19-32 Mislata\nLes lleidatanes no van poder trencar la mala ratxa i encadenen 10 derrotes seguides davant un equip que no arribava en el seu millor moment, però que tot i això segueix lluitant per la segona posició. Aquesta diferència va quedar clara des de l'inici, i al descans el marcador ja era un clar 7-14. A la represa, el Mislata va seguir obrint el marcador i va sumar dos punts que els permeten posar-se a només un de la segona plaça, aprofitant l'ensopegada de l'Elda. Per contra, les de Vujasinovic veuen com se'ls allunya la permanència ja a quatre punts.\nGran partit de la visitant Elena Martínez (9 gols) i Teresa Tur (6). Per part associacionista, Júlia Calduch i Maria Mayol en van fer 4\nDominicos 29-33 La Salud\nL’únic partit sense representació catalana va acabar amb triomf de la Salud Tenerife a la pista del cuer. Amb aquesta victòria, molt treballada i que no es va decidir fins el tram final, les canàries passen a la segona posició de fase d'ascens a la màxima categoria.\nVídeo del darrer tram de partit / FB BM Dominicos Zaragoza\nHandbol Mislata 19 : 27\t H Sant Vicenç\nBM La Roca 24 : 15\t Agustinos Alicante\nDominicos Zaragoza 19 : 13\t H Sant Joan Despí\nAssociació Lleidatana 20 : 24\t OAR Gràcia\nH Sant Quirze 28 : 19\t BM Elda Prestigio\n1 H Sant Quirze 12\t 22\n2 HC Puig d'en Valls 12\t 19\n3 BM Benidorm 12\t 18\n5 Joventut H. Mataró 12\t 16\n6 Handbol Amposta 12\t 14\n7 H Sant Vicenç 12\t 12\n8 Handbol Mislata 12\t 11\n12 Agustinos Alicante 12\t 5\n13 OAR Gràcia 12\t 5\n14 Associació Lleidatana 12\t 2\nOAR Gràcia\t - HC Puig d'en Valls\nJoventut H. Mataró\t - Associació Lleidatana\nAgustinos Alicante\t - BM Benidorm\nH Sant Vicenç\t - H Sant Quirze\nHandbol Amposta\t - Handbol Mislata


per Redacció 14 de març de 2019 20:37\nL'Hospital HM Delfos continua el seu pla per reforçar la seva plantilla de metges especialistes "líders en el seu sector" i acaba de fitxar el doctor Ángel Cequier, cardiòleg de dilatada experiència que arriba al centre del grup HM Hospitales a Barcelona per dirigir un nou projecte en patologies cardiovasculars.\n"Afronto aquest nou repte amb una gran responsabilitat i també amb il·lusió", afirma Cequier. "Hi ha un escenari d'oportunitat, atès que ja disposem d'un equip de professionals d'excel·lència en Cardiologia Clínica, en procediments cardiològics intervencionistes i comptem amb el suport de la direcció del grup HM Hospitales per a la creació d'aquest nou projecte cardiològic, que és prioritari", afegeix el cardiòleg.\nAquesta incorporació complementa l'aposta del grup per la Cardiologia com a "àrea terapèutica d'alta especialització", segons expliquen els portaveus de HM Hospitales, que ja compta amb professionals en branques com les valvulopaties, les arrítmies, la imatge cardíaca, les cardiopaties estructurals, les cirurgies i la cardiologia clínica. El doctor Cequier treballarà interconnectat a tots ells gràcies a la xarxa cardiològica amb què compta el grup HM Hospitales a tot l'estat.\nCequier liderarà també l'equip d'atenció cardiològica de les urgències de Delfos, que s'estan habilitant per respondre a pacients d'alta complexitat com els provocats per arrítmies greus o per infarts de miocardi aguts, que obtenen resposta gràcies al protocol de codi infart (‘Codi IAM’). “El tractament de les urgències cardiològiques ja està establert mitjançant un actiu programa d’angioplàstia primària per als pacients amb infart de miocardi” destaca el doctor.\nAnys d'experiència a Bellvitge\nEl cardiòleg arriba a HM Delfos després d'anys d'experiència com a director clínic de l'Àrea de Malalties del Cor de l'Hospital Universitari de Bellvitge i com a professor agregat de Cardiologia de la Universitat de Barcelona. També és coordinador del Grup d’Investigació Cardiovascular d’IDIBELL (Institut d'Investigació Biomèdica de Bellvitge) i president electe de la Societat Espanyola de Cardiologia. També ha estat membre de comitès assessors i director o codirector de diferents congressos nacionals i internacionals.\nCom a part del seu projecte a HM Delfos, preveu expandir els processos, les tècniques i els procediments a una patologia cardiovascular d'alta complexitat, com per exemple amb la implantació de TAVis, Mitraclip, ablació de fibril·lació auricular i assistències ventriculars mecàniques entre d'altres. També vol donar un enfocament més integral i transversal al nou projecte cardiovascular del centre per poder atendre un nombre més alt de pacients amb el màxim nivell de qualitat assistencial.\nAmb aquest nou nomenament, HM Hospitales destaca que manté "la seva estratègia d'atracció de talent i avança en l'execució del Pla Director del nou Hospital HM Delfos, que estableix un important reforç de l'equip de professionals en patologies prevalents", com ha fet també a oncologia amb la incorporació del doctor Joan Albanell, a més de la modernització de les instal·lacions.\nUn dels principals objectius del projecte cardiològic d’HM Hospitales a Barcelona és el de la iniciació i consolidació de programes d'investigació clínica. "HM Hospitales sempre ha estat molt sensible a la incorporació de la investigació, principalment la clínica, dins dels diferents processos assistencials", incideix el doctor Cequier. "La patologia cardiovascular és una oportunitat per al desenvolupament d'aquest escenari", afegeix el cardiòleg. En aquest sentit, Cequier s'integra dins de l'estructura investigadora del grup, que treballa en xarxa amb la resta de centres d'HM Hospitales de forma coordinada pel director científic estatal en Cardiologia de HM Hospitales, el doctor José María Castellano, nomenat recentment.\nHM Hospitales persegueix unificar tota l'activitat i potenciar la investigació pròpia per posar en marxa registres, estudis prospectius i retrospectius amb dades pròpies, que permetin obtenir beneficis de salut reals per a la societat.\nHM Hospitales és el grup hospitalari privat que es planteja com a "referència a nivell estatal" i que basa la seva oferta "en l'excel·lència assistencial, sumada a la investigació, la docència, la innovació tecnològica constant i la publicació de resultats".\nEl grup està format per 40 centres assistencials: 15 hospitals, 4 centres integrals d'alta especialització en Oncologia, Cardiologia, Neurociències i Fertilitat, a més de 21 policlínics. Tots ells treballen de manera coordinada per oferir una gestió integral de les necessitats i requeriments dels seus pacients.\nA Barcelona, HM Hospitales aterra el 2018 amb l'adquisició del centre HM Delfos, un històric centre hospitalari que es converteix en la primera pedra de la xarxa assistencial que el grup construirà a Catalunya. Es tracta d'un centre integral mèdic quirúrgic dotat amb l'última tecnologia i que compta amb una àmplia cartera de serveis que el converteixen en "un dels hospitals privats de referència a Barcelona i a Catalunya". Té més de 24.000m2 construïts, àrea d'hospitalització amb més de 160 llits, 11 sales d'urgències, 11 boxs d'UCI i 7 quiròfans, que conformen un nou bloc quirúrgic. A més, HM Delfos compta amb unitats de diagnòstic d'última generació, sala d'hemodinàmica i vascular, urgències 24 hores i un servei assistencial a estrangers denominat 'International HM / Barcelona'.


A casa meva, quan el meu germà i el meu Pare volen burlar-se de mi, em mencionen aquesta pel·lícula del Sean Connery , Meteor . Quan la van estrena els hi vaig fer anar i es van avorrir molt, perquè ells son més de pelis tipus Guerra de les Galàxies i a Meteor tot el dia es passen discutint a on caurà el meteorit. Es un argument que després s’ha repetit molt. L’asteroide 2012 DA14 ens passarà avui a tocar. El trànsit està previst per les 20:24 hora de l’estat espanyol. Vigileu el cel!\nSi , està escrit a les profecies de Nostradamus, concretament a la centuria VI, quartet 30: “Par l’apparence se Saucte Saincteté sera trahy aux ennemis le Siege Nuict qu’on cuidot dormir en seureté Pres de Brabant marcheront ceux du liege” Si sumem la primera renglera tenim que son 30 lletres dividides entre les 3 rengleres que queden ens dona 10, el dia que el Papa va renuncia, 10 de febrer de 2013. Brabant es Brusseles, doncs la comunitat Europea també serà afectada per aquesta decisió.\nCurtis Garland va néixer a Barcelona , al Paral·lel el 1929 . Els seus pares eren actors teatrals. Quan tenia 7 anys va esclatar la guerra civil i els seus Pares van decidir emportar-se a Curtis a Madrid . Van agafar un tren per la nit. Curtis diu que va quedar impressionat pels bombardejos que va veure pel camí. Un cop a Madrid i acabada la guerra, va fer d’actor com els seus pares a la companyia d’Alejandro Ulloa . Va casar-se i comença a escriure una novel·la realista. La va presentar a un concurs i va quedar finalista però sense premi. Aleshores transformar la seva novel·la en un producte més comercial i l’envia a una editorial. Li van publicar, aquella va ser la primera de les 2.000 que va publicar. Una per setmana. Les escrivia d’una tirada sense tornar-les a llegir. Va fitxar per Bruguera i va acabar sent una de les seves estrelles. Curtis Garland no era el seu únic pseudònim, en tenia una colla més que feia servir segons la temàtica. Fins morí Franco , ningú


ASSEGURANCES DE CIBERSEGURETAT, PER ESTAR TRANQUILS. - Assegurances Feliu\nProtegeix-te amb l’Assegurança de Ciberseguretat. Truca i t’informarem! ☎ 937571739\nBOTECH, companyia espanyola especialista en ciberseguretat, intel·ligència i prevenció del frau, publica el seu segon informe anual sobre ciberamenaces en el qual analitza les amenaces detectades al llarg del passat 2020. L’empresa ha investigat l’evolució del programari maliciós bancari, el phishing i les aplicacions malicioses, com els ciberdelictes més comuns de l’any passat. Com a novetat en aquesta segona edició, la companyia inclou les seves prediccions per aquest 2021 on el ransomware continuarà tenint gran protagonisme acompanyat del Frau al CEO i de l’espionatge industrial.\n“Per a poder fer front a aquesta mena de ciberdelictes, la inversió en innovació, noves tecnologies i formació del nostre equip de treball són factors clau. Ja que l’única manera de poder evitar qualsevol atac és avançar-se a les intencions dels delinqüents i això només s’aconsegueix aplicant les solucions més innovadores del mercat i tenint una plantilla conscienciada i formada”, afirma Miguel Ángel Rojo, CEO de BOTECH.El Programari maliciós bancari descendeix l’any de la COVID però es focalitzaEl Programari maliciós bancari està destinat a robar informació sensible i confidencial d’accés a comptes bancaris. Per això, BOTECH ho estudia detingudament des de fa anys amb l’objectiu d’observar la seva evolució.En aquest cas, durant tota l’anàlisi i monitoratge realitzat l’any 2020, s’ha detectat un descens del programari maliciós bancari, encara que sí que s’ha observat que aquest ha estat més focalitzat. Durant l’any passat el nombre de fitxers de programari maliciós detectats va ascendir a 477.594.Concretament, durant tot l’any 2020, el mes que més programari maliciós es va identificar va ser a l’abril, amb un total de 42.786 casos, una dada que destaca de nou la importància de la pandèmia i com el confinament i la ràpida implantació del teletreball va fer disparar-se els incidents de programari maliciós.


Aquest Nadal, acollim la incertesa com un ingredient més de la vida\nAquest any tornarà a ser un Nadal diferent perquè la incertesa que es va instal·lar a casa nostra el març del 2020 segueix present Getty\nNadal ja és aquí. Les llars comencen a preparar-se fent el pessebre, guarnint l’arbre i esperant l’arribada del tió. Aquest any, un cop més, tornarà a ser un Nadal diferent perquè la incertesa que es va instal·lar a casa nostra el març del 2020 segueix present entre nosaltres i sembla que no vol marxar: ja tenim aquí i ben viva una nova variant del covid-19, s’amplia l’edat de vacunació, es comencen a posar terceres dosis i sentim que la situació als hospitals no millora.\nLa incertesa és aquella experiència emocional davant d’una situació que no podem anticipar ni preveure. Ens preocupa perquè no tenim clar què passa ara ni què passarà demà i perquè tenim por al que és desconegut (en aquest cas, la malaltia). La situació que es viu actualment al món s’escapa del control de les persones i això ens pot provocar angoixa i ansietat i emocions intenses com por, tristesa, ira o ràbia tant de manera individual com col·lectiva. Aquesta vivència col·lectiva és l’element amplificador que no permet relaxar l’angoixa i el malestar que acompanya alguns infants, joves i adults de la nostra societat. Per poder viure en pau amb aquesta incertesa cal acollir-la i aprendre a conviure-hi perquè és un ingredient més de la vida i no depèn de cap decisió que puguem prendre nosaltres.\nAquests dies en què els infants i joves no tenen escola, podem aprofitar les estones que estem a casa per parlar de temes que ens inquieten i volem compartir. Si la conversa ens porta a parlar de la incertesa o la por que ens genera la pandèmia i la situació sanitària, caldrà que utilitzem les eines que tenim a l’abast i adquirim una postura optimista. Com?\nComuniquem els dubtes o riscos que preveiem en la gestió de les nostres decisions a les persones que conviuen amb nosaltres. Cal que els infants i joves vegin la complexitat dels problemes i les raons que ens porten a prendre una determinada decisió.\nGenerem confiança amb els nostres arguments: una bona comunicació és aquella que aporta informació però també la que ens ajuda a enfortir el vincle, la relació i el compromís amb la resta de membres de la família.\nSiguem realistes davant l’experiència que es viu en cada moment i trobem l’equilibri entre desesperació o neguit i confiança o esperança.\nDiguem sempre la veritat amb paraules clares i entenedores.\nD’altra banda, quan parlem del tema, com a mares i pares hem d’intentar pensar sempre en els valors que volem transmetre als nostres infants i joves:\nIntentem prioritzar les certeses davant les incerteses de la vida mentre fabriquem un bon matalàs emocional per al present que estem vivint. Els éssers humans hem d’aprendre a rebutjar la falsedat i la mentida per viure la certesa amb serenor i pau.\nFem visible la vulnerabilitat de les persones com nosaltres. Utilitzem la por que s’ha instaurat a les nostres vides (quedar-se sense feina, tenir familiars a les UCI, dificultats dins del nucli familiar) per despertar l’esperit de lluita i transformació i intentem ajudar-nos els uns als altres. La por ha de ser puntual i cal saber-la gestionar.\nConcretem allò que sabem segur. Preocupar-nos d’allò que no sabem no serveix de res i només provoca neguit i malestar.\nConfiem en nosaltres mateixos i en la nostra capacitat d’adaptació als canvis. Una competència que forma part de l’evolució i de la nostra vida.\nAprenguem a viure amb la incertesa com a ingredient de la vida per construir el futur. Amb la família, amb els amics i amigues i a la feina tinguem voluntat de transformació. La incertesa s’ha fet present a les nostres vides però encara no tenim prou saviesa ni experiència per integrar-la en el nostre dia a dia.\nConfiem en les persones que ens envolten com a éssers socials que som. Només resoldrem aquesta incertesa si fem pinya entre tots plegats.\nTinguem esperança en el futur que construirem entre tots i totes, en el bé i en la confiança.\nSiguem humils. La humilitat és una virtut que tenim els humans i que ens fa prendre consciència sobre les nostres limitacions i debilitats.\nSiguem agraïts amb allò que tenim i no ens fixem en el que no tenim.\nRecordem que res tornarà a ser com abans perquè el món canvia constantment. Tot el que hàgim viscut formarà part de la nostra experiència.\nViure, sovint, és sinònim de redescobrir valors. Les persones (família, escola, amics, entitats i institucions) hem d’escoltar els que ens envolten, agrair el que tenim, ser perseverants i no donar-nos per vençuts, cooperar per construir i ser generosos i humils. Aprenguem a fer una bona selecció dels valors humans que volem transmetre i la incertesa es convertirà en pau.\nBet Bartrina Comalat és docent de cursos de lleure de la Fundació Pere Tarrés\n○ Cussó Porredon, J. (2007). Patologia dels sentiments. Claus per a un benestar emocional. Ed. Edimurtra.\n○ Oliveres Boadella, A. (2011). Un altre món. Ed. Angle.\n○ Pàgines web:\nNadal educació emocional educar en valors


6 de agost de 2018 (14:55 CET)\n0806 Alqueria del Moro 04\nLa Regidoria de Govern Interior, dirigida per Sergi Campillo, ha signat hui l’acta d’inici de les obres de restauració i rehabilitació de l'Alqueria del Moro, al barri de Benicalap, de manera que demà comencen les obres en este bé cultural municipal. El pressupost de l’actuació és de 2.096.842,17 euros i el termini d’execució de les obres és de 12 mesos.\nL’Alqueria del Moro és una de les més rellevants de la ciutat. És un edifici residencial compendi de l’arquitectura senyorial i rural de l’horta valenciana dels segles XIV, XVI i XVIII i està catalogada com a Bé d’Interés Cultural des de 2004. L'objectiu de la intervenció és que l'edifici mostre la dilatada història continguda entre els seus murs i forjats, en els quals s’assenyalaran les fites més significatives de la seua història i del seu procés de permanent metamorfosi.\nUna vegada finalitzades les obres de rehabilitació, l’alqueria acollirà les dependències del centre d'interpretació de l'horta, amb l’objectiu de donar a conéixer i posar en valor el patrimoni agrícola de la ciutat. A més, tindrà entre les seues funcions donar servici a les persones que dia a dia mantenen el nostre territori productiu. La idea és que es convertisca en un centre de referència per als agricultors i llauradors de la ciutat.\nEn este sentit, les obres que s'escometen, més enllà de recuperar el patrimoni arquitectònic de titularitat municipal que compta amb el reconeixement de Bé d’Interés Cultural i que estava en desús i en procés de clara degradació, serviran per dotar de noves infraestructures al servici dels agricultors i agricultores.\nEl centre estarà gestionat a través de la Regidoria d'Agricultura i Horta per impulsar el paper del Consell Agrari Municipal com a plataforma de servicis per a l'agricultura municipal. Esta aposta es veu reforçada per la implementació d'una Estratègia Agroalimentària Municipal.


CALAIX DE SASTRE DEL MÓN DEL CÓRRER: 06/09/15\nExtraodinària vivència: parlar als nens sobre el córrer i la solidaritat\nEl passat dijous 4 de juny vaig viure una experiència excepcional: parlar a uns nens i nenes sobre el repte “Corre la marató de Barcelona'2015 amb mi, pels nens diabètics“. Fou durant l’acte del lliurament dels "Premis Pilarin Bayes" a Montserrat. Els organitzadors m’havien demanat que els ho expliqués a uns nens de 6 a 8 anys d’una de les escoles guanyadores d’un dels premis, el Col·legi Sant Miquel Arcàngel de Molins de Rei.\nVa ser una vivència personal extraordinària. La temàtica dels contes, objecte dels premis, era la relació dels nens amb els avis. I a banda de si vaig saber fer-ho bé, o no -que crec, modestament, que me'n vaig sortir-, la idea dels organitzadors de que un avi els expliqués als nens que hi ha gent que corre per solidaritat em va semblar genial. Em vaig preparar a fons el que els hi havia de dir, en un llenguatge entenedor per la seva edat.\nVa ser molt divertit. Junt amb unes diapositives els hi vaig passar un vídeo d’un minut de la meva arribada a la marató del 2015. Un nen em va preguntar si havia estat el primer en creuar la meta. Un altre: “-Ets famós?”. I en dir-li que no, se li va escapar un “-Ohhh”...de decepció. Al final, un altre em va demanar un autògraf en un paper d’una cançó que duien per a l’acte. Li vaig dedicar posant-li el seu nom. Darrere seu van venir tots els demès. Desprès de fer el mateix a uns 4 o 5, i a la vista de l’allau que s’estava muntant, vaig deixar de preguntar-los-hi el nom per posar només la signatura. No va servir de res. Tots i cadascun dels altres van tornar per a que també els hi ho dediqués: “Em dic Marta. Em dic Lluc. Em dic Marc...”. Ells s’ho van passar bé pel que vaig veure. Però el que més, jo, sens dubte.\nPublicat per Miquel Pucurull a 8:57 Cap comentari:\nExtraodinària vivència: parlar als nens sobre el c...


ecoBicicleta.com » Notícies » Beñat Intxausit guanya el Premi Inauguració\n2006-02-28 :: Beñat Intxausit guanya el Premi Inauguració\nLa temporada catalana de carretera s´ ha obert amb el triomf d´ un jove basc d´ Amorebieta, Beñat Intxausit, un corredor de 19 anys, que fou el millor en una cursa marcada per l´ advers temps que va acompanyar als 131 corredors que van prendre part en el Premi Inauguració- Memorial Joaquim Sabaté celebrat aquest matí a L´ Hospitalet.\nEl ciclista del Seguros Bilbao fou el més rápid del tall bo, culminat a prop de meta, davant Sergio Casanovas y Luis Romero. Tot i la pluja i el fred, la cursa fou molt ràpida, i ja en el tempraner Alt de Begues es va començar a decidir aquesta 64 ena edició del Premi Inauguració.\nEl corredor del F.C. Barcelona, Didac Ortega, és el primer líder de la Copa Generalitat- Grans Clàssiques, competició que continuarà a finals de març amb la disputa del Trofeu Joan Escolà i Campionat de Sabadell.


el 25 de novembre es celebra la darrera prova de Copa Catalana\nEl diumenge 25 de novembre de 2012 tindrà lloc a Sant Vicenç de Castellet la darrera prova de la Copa Catalana de BTT-O de la temporada, organitzada per la Secció d'Orientació de la Universitat Politècnica de Catalunya (UPC-O). A més, també s'organitzarà una cursa d'orientació popular a peu per equips de 2 a 5 persones amb una durada de 3 hores.\nMés informació a la UPC-O.\nConvocatòria curs de Controladors (dissabte 24 de novembre 2012)\nEl Controlador FCOC és una figura necessària per garantir la qualitat de les curses a peu de Copa Catalana. Per la propera temporada 2013, cada Club que organitzi una cursa de Copa Catalana a peu, haurà d'aportar un controlador per una altre cursa de Copa.\nCONVOCATÒRIA CURS DE CONTROLADORS FCOC\nProfessorat: Ferran Santoyo Medina, Jutge Controlador i Tècnic Traçador (FEDO i FCOC) i Event Adviser (IOF).\nDirigit a: tots els federats FCOC que vulguin aprendre el procès de control d’una cursa, i aquells federats que ja han realitzat el curs i volen refrescar conceptes i mecanismes.\nLloc: Seu FCOC. Rambla Guipúscoa, 23-25. Aula 1r pis. Barcelona\nTotal: 15 hores previstes.\n(a través del club; indispensable disposar de fitxa federativa vigent)\nData límit d’inscripció: 15 de novembre de 2012.\nDos dies d'Osona\nEl passat 6 i 7 d’octubre la Unió Excursionista de Vic ha organitzat els ‘2 dies d’Osona d’orientació’. Com en els darrers anys el format de la competició era de dues proves, dissabte una cursa de llarga distància a Sant Martí Sescorts i diumenge una prova de mitja als entorns del nucli urbà de l’Esquirol. Els dos dies eren puntuables per la Copa Catalana de Curses d’Orientació, màxima competició a nivell Català.\nConvocatoria plaça per substitució temporal administració FCOC\nLa FCOC convoca un concurs intern per cobrir temporalment la plaça d'administració.\nPlaç de recepció de les candidatures: fins el 21 d'octubre.\nMónica Aguilera i Biel Ràfols campions d’Espanya de marató-orientació\nEl campionat d’Espanya es va celebrar el 7 d’octubre a Viator (Almeria)\nEl marató-orientació és una modalitat de les curses d’orientació, per parelles i de dos dies de durada. L’organització proporciona el mapa i les coordenades dels punts a localitzar just en el moment de la sortida. L’últim punt de control del primer dia porta als equips a la zona de vivac, a la muntanya i lluny de\nqualsevol lloc civilitzat, on han de passar la nit. L’organització suministra únicament aigua i cada equip ha de portejar tot el material necessari per afrontar les dues jornades d’orientació i passar la nit, básicament la tenda de campanya, fogonet, sac de dormir, frontal i menjar.


El president de la patronal CEOE, José María Cuevas, es reuneix aquesta tarda a Madrid amb els secretaris generals dels sindicats CCOO i UGT, José María Fidalgo i Cándido Méndez. L'objectiu de la trobada és intentar reconduir el malmès diàleg social després de les divergències sorgides arran del mecanisme per revalorar el salari mínim interprofessional. José Maria Cuevas ha vinculat aquests contactes amb la renovació de l'acord de negociació col·lectiva.\n26/01/2005 - 00.00 Actualitzat 26/01/2005 - 18.33\nEl president de la CEOE, José María Cuevas, s'ha referit a les negociacions sobre el salari mínim interprofessional poc abans de reunir-se amb els sindicats CCOO i UGT per tractar aquesta qüestió. Durant una jornada sobre la Constitució europea, el president de la patronal ha vinculat l'obertura del diàleg sobre la negocació col·lectiva al fet que abans s'arribi a un acord entre els interlocutors socials sobre la fórmula de revaloració del salari mínim interprofessional. Per Cuevas, l'SMI "ha de ser més discutit, més negociat entre les dues parts o el govern del que ha estat fins ara". Així doncs, el president de la CEOE ha apostat per una fórmula que satisfaci tothom i que sigui més eficaç que la revaloració automàtica en funció de la inflació.\nEl secretari general de la UGT diu que "no entén" la postura de Solbes respecte al salari mínim\nCaldera obre la porta a negociar alternatives a la clàusula de revisió automàtica de l'SMI\nLa CEOE reitera el rebuig a la revaloració automàtica del salari mínim interprofessional\nEl govern aprova l'increment del 4,5% del salari mínim interprofessional\nEl govern ajorna un mes la firma de l'acord sobre el salari mínim per renegociar uns serrells\nGovern, sindicats i patronal firmen l'augment del salari mínim, que quedarà en 512,9 euros\nGovern, empresaris i sindicats acorden que el salari mínim creixi un 4,5% fins als 512 euros


Crònica de Cerdanya: L'obertura de l'hospital transfronterer aquest 2013 dependrà del pressupost de la Generalitat\nL'obertura de l'hospital transfronterer aquest 2013 dependrà del pressupost de la Generalitat\nL’obertura de l’hospital transfronterer dependrà del pressupost que aprovi el govern els propers mesos. El conseller de Salut, Boi Ruiz, responent a una pregunta en seu paralmentària del portaveu del PP, Enric Millo, ha assegurat recentment que l’objectiu és posar en funcionament l’hospital aquest 2013. Tot i això, tot plegat quedarà supeditat als pressupostos que pugui aprovar la Generalitat, un cop conegui el límit de dèficit que li imposa Madrid. L’hospital transfronterer ja està acabat i ara se n’està moblant l’interior. L’objectiu inicial era inaugurar-lo aquest proper mes de juny, però tot dependrà de si hi ha prou dotació pressupostària.\nD’altra banda, la diputada socialista i exconsellera de Salut, Marina Geli, ha formulat una altra pregunta a l’actual titular de Sanitat, en referència a l’atenció psiquiàtrica infantil i juvenil a Cerdanya. Algunes famílies havien denunciat que s’havia retallat la jornada laboral del psicòleg que atenia a infants i joves. El conseller Ruiz, però, ha assegurat que l’atenció psicològica està garantida a la comarca.\nPublicat per Crònica de Cerdanya a 19:59


Una alineació indeguda trenca la ratxa d'imbatibilitat de...\nUna alineació indeguda trenca la ratxa d'imbatibilitat del Patí Hoquei Club Sant Cugat\nL'HC Sant Just va impugnar el matx que va perdre vers els santcugatencs 4 a 6, de la 1a jornada d'OK Lliga Plata, i la resolució del comitè disciplinari falla en contra els vermell-i-negres\nper Nielo Ballart 8 de novembre de 2019\nEl conjunt masculí del Patí Hoquei Club Sant Cugat perd els 3 punts assolits en la primera victòria de l'OK Lliga Plata, disputada el darrer dissabte 19 d'octubre vers a l'HC Sant Just, per alineació indeguda. Així doncs, tot i el treballat triomf dels vermell-i-negres per 4 a 6, el Comitè de Competició de la Real Federació Espanyola de Patinatge ha emès la resolució, el dijous 7 de novembre, en la qual sancionen al conjunt santcugatenc per l'alineació de Gerard Peris, tot i no trepitjar la pista de joc, ja que no tenia la fitxa tramitada pel partit.\nAmb això, tal com estableix la normativa, el sènior masculí del PHC Sant Cugat veu com li donen el partit per perdut i la consegüent pèrdua dels 3 punts, uns punts que se li adjudicaran a l'HC Sant Just. No obstant això, el Comitè de Competició ha considerat que va ser alineació indeguda per negligència i per això no sancionat a l'entitat vermell-i-negre amb un punt extra ni ha interposat multa econòmica als santcugatencs. "Fa ràbia que el que hem guanyat sobre el camp de joc ho perdem ara per papers", comenta Raimon Casas, nou president ratificat després d'aquest partit. "Tanmateix, nosaltres posarem un recurs contra el Comitè Nacional d'Apel·lació, ja que els àrbitres no ens ho van notificar i a més, el jugador no va sortir a la pista en cap moment"\nAmb tot, per a Joan Carles Vadillo, entrenador del conjunt santcugatenc: "Va ser una victòria que ens va costar molt i va estar molt treballada, així que estem una mica tocats. L'equip està competint molt bé en aquest inici, esperem que l'apel·lació ens pugui donar la raó".\nAmb la sanció, els santcugatencs es queden amb un balanç de 2 victòries i 1 derrota, justament aquesta, i perden el lideratge, situant-se en la 4a posició, amb 6 punts. Per la seva banda, l'HC Sant Just escala de la 10a posició a la 6a i suma 4 punts dels 9 possibles en la classificació.\nEl Patí Hoquei Club Sant Cugat estrena categoria amb un triomf fora de casa


Història | Institut Narcís Oller\nL’Institut Narcís Oller és un centre de titularitat pública i està ubicat al municipi de Valls, en el barri de El Fornàs. L’Institut és un centre arrelat a Valls i la seva comarca des de fa més de cinquanta anys. Fem aquí un breu repàs a aquesta llarga història:\nEl dia 4 de novembre de 1952, amb vuit professors ( Manuel Anciola, Josepa Cardó, José M. de Dalmases, Mn. Josep Gil, Felisa López, Octavi Roca, Josep Sisquella, Josep M.Tost) i trenta-nou alumnes, s’iniciaren les classes de batxillerat a l’Institut, anomenat, a partir de 1955, Institut Laboral Narcís Oller.\nAquest batxillerat laboral constava de cinc cursos de grau elemental i dos de superior (aquest últim d’especialitat avicultura- es va concedir el curs 63-64) i va estar vigent fins al curs 1972-73. S’hi accedia a partir dels deu anys, després haver superat un examen d’ingrés. La seva importància, des de la perspectiva actual, rau, sobretot, en el fet que amb ell es van iniciar els estudis públics de batxillerat a la ciutat de Valls, els quals, amb els canvis corresponents als diferents plans, han tingut una continuïtat fins avui a l’Institut Narcís Oller.\nEl curs 1996-97 es va començar a aplicar la LOGSE amb l’ESO (educació secundària obligatòria) de quatre cursos -a partir dels dotze anys- i el batxillerat de dos -a partir dels setze-. Aquest pla d’estudis va coexistir tres anys amb l’anterior fins que va estar completament implantat el curs 1999-2000. L’IES Narcís Oller imparteix des dels inicis del nou sistema totes les modalitats de batxillerat.\nA més de l’actual, els directors de l’Institut han estat sis:\nJosep Sisquella Argila: 1952-57. Professor de Formació Manual. Va ser el primer director. En el seu període van iniciar-se els estudis de batxillerat laboral i es van fer les gestions per aconseguir el camp de pràctiques al terreny que avui dia ocupen la Creu Roja, el CEIP Baltasar Segú i l’IES Jaume Huguet. Pel que fa a l’edifici, és en aquest període que es fan les principals obres d’adequació.\nJesús Guiral Grau: 1958-70. Professor de Ciències Naturals. Sota la seva direcció es van consolidar els estudis de batxillerat laboral amb la consecució del batxillerat superior, especialitat en avicultura. També es va concedir el Col·legi Menor, durant set anys instal·lat a les mateixes dependències de la plaça del Quarter. El curs 1967-68 es va començara impartir a l’Institut el batxillerat general.\nOctavi Roca Artiga: 1970-89. Professor de Física i Química. Es consolida el batxillerat general, amb el batxillerat superior, i el COU. Més tard s’implanta el BUP i el COU. S’elabora el primer Reglament de règim intern del centre i es posa en marxa l’Associació de pares. Així mateix, es fan obres al segon pis de l’edifici per instal·lar-hi els seminaris didàctics i la biblioteca.\nJosep M. Pallàs Guasch: 1989-96. Professor de Llengua i Literatura Catalanes. S’elabora sota la seva direcció el Projecte Lingüístic, el Pla d’Acció Tutorial, un nou Reglament de Règim Intern i el Projecte Educatiu de Centre. Es comencen a canalitzar les demandes d’una millora integral de l’edifici i més tard les de la construcció d’un nou centre.\nCarme Mansilla Cabré: 1996-2004. Professora de Llengua i Literatura Espanyoles. En el començament de la seva direcció s’instaura i es consolida el nou sistema de l’ESO i el batxillerat LOGSE. S’intensifiquen les demandes d’un nou centre i finalment s’aconsegueix que es comenci a construir el setembre del 2000.\nXavier Salat Brunel: 2004-2011. Professor de Biologia i Geologia. Sota la seva direcció s’efectua l’ampliació de l’edifici amb una nova ala est. Neix l’itinerari teatral de 3r i 4t d’ESO que formaran la base per la creació de la nova via escènica del batxillerat artístic. També es desenvoluparà el Pla de Millora del centre i el Pla d’Autonomia. En aquest període també es crea la USEE i l’Aula d’Acollida.\nJosep M. Pallàs Guasch: 2011-2019. Professor de Llengua i Literatura Catalanes, ja havia estat director en el període 1989-96. Reprèn la tasca de direcció amb l’aval de l’experiència, tant pel que fa a la gestió del centre, com per la seva etapa com a Director dels Serveis Territorials de la Província de Tarragona. Sota la seva direcció es culmina el Pla d’Autonomia de Centre (PAC 2010-14), es crea el Grup Experimental de Plurilingüisme (GEP 2015-17), es redacta el Projecte Educatiu de Centre (PEC), les Normes d’Organització i Funcionament de Centre (NOFC), i el Projecte Lingüístic de Centre (LIC). Es crea i desenvolupa la plataforma interactiva QUIRÓ, i es crea la Comissió TAC del centre. En aquest període es consoliden les quatre línies del SIEI i s’inicia la Comissió de Convivència, Amistat i Tolerància (CAT).\nAndreu Dexeus Domingo: 2019. Professor de Música, ha estat cap d’estudis del centre en el període 2011-19. Amb aquesta experiència en la gestió del centre, actualment és el director de l’institut.\nEls expedients d’alumnes que es guarden a l’arxiu de l’Institut són prop de 10.000, inclosos els pertanyents als dels centres adscrits o dependents (Col·legi Companyia de Maria, Col·legi Jesús i Maria, Col·legi Nostra Senyora del Carme, Col·legi Sagrat Cor i Universitat Laboral, de Tarragona; Col·legi Claret, de Valls i Col·legi Nostra Senyora de la Mercè, de Montblanc). Així mateix, l’institut de batxillerat de Montblanc va ser una secció del de Valls l’any que es va crear, el 1985-86; i en l’actualitat, la SES d’Alcover és una secció del Narcís Oller des del curs 1998-99.\nLa matrícula del Centre ha oscil·lat des del minoritari primer batxillerat amb unes quantes desenes d’alumnes als actuals estudis d’ensenyament secundari obligatori, passant pels anys de màxima implantació, a conseqüència de l’augment demogràfic i de l’accés d’una gran part de la població al batxillerat, que coincideix amb la dècada dels 90 (l’Institut arriba el 1996-97 als 955 matriculats). En l’actualitat, i a causa de l’increment de la població escolar i l’oferta educativa de l’Institut, la matrícula torna a ser considerable i se situa prop dels 800 alumnes.\nPel que fa al professorat, cal dir que gran part del que començà l’any 1952 va passar pràcticament tota la seva vida laboral a l’Institut; els primers anys, el Claustre amb prou feines superava la dotzena de professors; actualment el componen prop d’una vuitantena. En tots aquet temps han passat per l’Institut unes tres-centes persones, comptant només el professorat que hi ha treballat com a mínim un curs complet.\nCinquanta anys després dels seus inicis l’Institut Narcís Oller, empès per les circumstàncies -impossibilitat de guanyar espai, pèrdua de gran part del pati per la construcció de blocs d’habitatges, falta de menjador, etc- es traslladà a un nou edifici que obrí una nova etapa en la seva història i que s’estrenà el curs 2002-03 amb la mirada posada en el futur.\nPortes Obertes - ESO\nPortes Obertes Cicles Formatius - IFE\nPla d'Organització de Centre - Setembre de 2021


Publicat 27/02/2020 20:31CET\nUna trentena de fotògrafs i gairebé 60 personalitats catalanes participen en l'exposició inaugurada aquest dijous a Barcelona 'Llibertats perdudes', que destinarà a l'ONG Open Arms la recaptació de la venda dels originals.\nL'exposició, que estarà oberta fins al 6 de març a la Galeria Valid Foto BCN, reflexiona sobre la vulneració dels drets humans actualment.\nEstà organitzada per Catalunya Mirades Solidàries, una associació sense ànim de lucre creada fa dos anys per fotògrafs amb inquietud social, sobretot sobre pobresa, crisi climàtica, violència de gènere, racisme i vulneració de drets de nens i immigrants.\nEls fotògrafs són Domènec Umbert, Julio Carbó, Kim Manresa, Roser Vilallonga, Mai Saki, Elisenda Pons, Vicenç Semper, Ernesto Valverde, Ana Jiménez, Samuel Aranda, Francesc Melcion, Txema Salvans, Albert Bertran, José Colón, Javier Cors, Joan Guerrero, Elisenda Pons, Carme Secanella, Pilar Cortés, Paola de Granet, Maika València, Estefania Bedmar, Laura Guerrero, Pedro Justícia, Lieya Ortega, Roberto Palomo, Anna Bosch, Jordi Borràs i Tino Soriano.\nI entre els autors dels textos hi ha les alcaldesses Ada Colau i Núria Parlon; el líder d'UGT, Camil Ros; el pintor Miquel Barceló; el president d'Òmnium, Jordi Cuixart; l'escriptor Josep Maria Espinàs; el cantautor Lluís Llach; la cuinera Carme Ruscalleda; la portaveu de la Fundació Ibn Battuta, Míriam Hatibi, i els periodistes Esther Vera, Jordi Évole i Carol Álvarez.


Benvinguts a Com a Casa Menjadors Escolars – Com a Casa Menjadors\nNosaltres som Com a Casa Menjadors Escolars. Però ara bé, no es tracta tan de nosaltres, sinó de tu. Si has arribat fins aquí, probablement sigui perquè estàs interessat en saber una mica més de nosaltres.\nVols saber la nostra recepta màgica? Experiència, somnis, il·lusions, somriures… i sobretot, constància i dedicació.\nDesprès de molts anys al sector, l’empresa neix del desig de treballar amb il·lusió i amb uns objectius molt clars: alimentar de la millor manera possible els infants en edat escolar i incidir en l’educació per una alimentació saludable i com a casa.\nLa confiança i el tracte humà es la nostra caracteristica principal.\nCreiem fermament que “som el que mengem” i per això, ens esforcem per treballar de forma coherent amb els valors que això representa.\nEls nostres menús respecten i aprofiten la temporada de cada producte. Els àpats que servim son elaborats a la cuina de la mateixa escola a partir de productes frescos, i aquest subministrament es fa principalment mitjançant proveïdors locals i de proximitat (aprox en un 90%).\nOferir un servei de menjador Com a Casa: Cuina casolana\nRespectar el mediambient amb un menjador sostenible i de proximitat\nDesenvolupar un projecte pedagògic per tal d’oferir un lleure de qualitat\nTractar als nostres equips amb empatia i cura


Festa | Institut Escola La Tordera\nPortada ESO, Expressió escrita, Expressió oral, Festa, Sant Jordi 0\nEl passat 26 de febrer, dimecres de Cendra, va arribar el moment de celebrar el judici del Rei Carnestoltes. Tots els nens i nenes de l’escola van decidir a les seves classes què volien fer amb el Tòtem, el Carnestoltes que han preparat les famílies… Llegeix més»\nCICLE INICIAL, PRI 2, PRIMÀRIA Carnestoltes, comunitat, Festa, TRADICIÓ 0\nP4 HEM GAUDIT MOLTÍSSIM EN EL CARNAVAL\nHOLA FAMÍLIES BONIQUES,\nTant com els diables i els bombers i bomberes, hem gaudit moltíssim en totes les activitats relacionades amb les tres setmanes de carnestoltes. Començant, per la visita del Consell del Bull que venien d´unes illes molt llunyanes, i aquest ens va manar que… Llegeix més»\nINF P4A, INF P4B, INFANTIL, P4 Carnestoltes, comunitat, Festa, Sortides, TRADICIÓ 0\nEl dijous Llarder vam anar al Parc dels enamorats a passar el matí. Com és tradició, per esmorzar, vam menjar truita, botifarra d’ou… Després vam jugar al parc i ens ho vam passar molt bé!\n➡ MÉS IMATGES DIJOUS LLARDER\nCICLE INICIAL, PRIMÀRIA Carnestoltes, Festa, Primària, Sortides, TRADICIÓ 0\nPortada Carnestoltes, comunitat, Festa 0\nRUA LA TORDERA\nVols passar una tarda divertida?\nVine a la rua de Carnaval de Palau!\nDissabte 22 de febrer des de les 16:30 hores a Santa Maria de Palautordera\n➡ Cliqueu per veure el recorregut.\nAMPA, General, Portada ampa, Festa, TRADICIÓ 0\nAvui ha arribat el Consell del Bull i aquestes són les consignes a seguir durant la setmana de Carnaval:\nDILLUNS, en pijama\nDIMARTS, del mateix color\nDIMECRES, pentinat de bogeria\nDIJOUS, la cara pintada\nDIVENDRES, disfressa a voluntat!\nGeneral, Portada comunitat, Festa, TRADICIÓ 0\nL’últim dia d’escola, abans de les festes nadalenques, ha sigut molt intens. Les Gegantes i Gegants i els Cavalls hem cagat el Tió. Després, a l’aula, hem pogut jugar amb el que ens ha dut el Tió. Ha estat molt emocionant i les nenes i nens ho han gaudit moltíssim.\nCaguem el Tió Gegantes i Gegants\nCaguem el Tió_Cavalls\nUs passem un link amb les fotos individuals de cada nen i nena de la postal de Nadal.\nFotos Bones Festes Gegantes i Gegants\nFotos Bones Festes Cavalls\ngaudiu de les Festes\namb el millor regal que es pot tenir, els vostres fills i filles!\nINFANTIL, P3 Festa, Infantil, TRADICIÓ 0


"Veus censurades" // "Adeu cotxe" - TV3\n21/01/2019 - 11.47\nEMISSIÓ: dilluns 28 de gener, a les 22.50, al 33 i 7 dies a Internet\nEMISSIÓ: dilluns 28 de gener, a les 00.25, al 33, 30 dies a Internet (GEO blocat a Espanya)\nN'hi ha d'altres, com l'ús creixent de l'electrònica en els vehicles, que serà decisiu per llançar els primers cotxes completament autònoms, com el que prepara Google. O l'aparició de cotxes elèctrics, com els últims models de Tesla, que seran claus en la lluita contra el canvi climàtic. I el naixement de plataformes com Uber i RideAmigos, entre altres, que suposen una revolució pel que fa a la manera com ens movem per les ciutats.\nL'amor d'Amèrica per l'automòbil disminueix. Les generacions més joves ja no se senten lligades als cotxes tradicionals. La indústria de l'automòbil està començant a reconèixer aquesta tendència, i els seus executius estan desesperats per trobar solucions fora per continuar sent viables.\nPer als joves, els cotxes ja no tenen un paper primordial de cara a l'estatus social. En gran part, altres tecnologies, com ara els telèfons intel·ligents, han assumit aquest paper. La necessitat de la propietat del cotxe ha estat substituïda per l'ús del transport públic i dels serveis d'ús compartit com Uber.\nNo és tant el "triomf de la consciència ecològica" com el fet que la majoria de joves simplement la troben una decisió més econòmica i pràctica que s'adapta millor a la seva forma de vida. No hi ha més trànsit, ni més despeses innecessàries, ni frustracions d'aparcament.\nDirigit per: Martijn Kieft


La majoria dalcaldes consideren un «xantatge» la carta dAparicio que reclama suport públic a la central dIberdrola\nLa majoria dels alcaldes de la Terra Alta han rebut amb sorpresa i també amb indignació la carta que els ha enviat lalcalde de Riba-roja dEbre, José Luis Aparicio (PSC), en què els reclama suport públic a la central tèrmica dIberdrola. El més contundent ha estat lalcalde de Gandesa, lindependent Miquel Aubà, que ha advertit que no acceptarà el «xantatge» de ningú. Més suaus han estat els alcaldes de la Fatarella i Batea, lindependent Josep Suñé i Joaquim Paladella (PSC), que demanen afrontar el dilema amb més calma, ja que Aparicio té la clau per autoritzar el punt devacuació de la línia que transportarà lenergia dels parcs eòlics de la Terra Alta. Lalcalde dArnes i president comarcal, Xavier Pallarès (CiU), ha anunciat que convocarà un consell dalcaldes.\n+ Una imatge darxiu duna línia elèctrica dalta tensió que ja travessa la Terra Alta. Foto: J.P.\n«Que lalcalde de Riba-roja dEbre faci el que hagi de fer, perquè a nosaltres no ens pressiona ningú», va afirmar lalcalde de Gandesa, Miquel Aubà. En aquesta línia, Aubà va recordar que va oposar-se a les centrals tèrmiques de Móra la Nova i de Mequinensa, i que «per coherència» pensa fer el mateix amb la central dIberdrola. «Aquest tipus de pressions no tenen cap sentit», va lamentar Aubà, que va recordar que Gandesa també ha presentat al·legacions a la línia de la promotora Aerta, que evacuarà lenergia dels 180 aerogeneradors de la Terra Alta a través de la central hidroelèctrica del pantà de Riba-roja. «Per tant, no pensem acceptar aquest xantatge», va insistir Aubà.\n«Dubto que aquesta coacció porti a algun lloc», va valorar lalcalde de la Fatarella. Lindependent Josep Suñé va dir que tenia previst analitzar la situació en comissió de govern, ja que les condicions dAparicio han posat els alcaldes de la Terra Alta en una posició «complicada». Segons Suñé, alguns alcaldes ja havien parlat, informalment, de la possibilitat de presentar al·legacions conjuntes contra el projecte dIberdrola, «de la mateixa manera que ja vam fer-ho amb la tèrmica de Faió». «El que hem devitar són les declaracions fora de to, perquè lestratègia de lenfrontament entre municipis mai és bona», va concloure Suñé. «No vull posar-li un nom a la maniobra dAparicio, però ha estat una cosa molt estranya», va matisar lalcalde de Corbera dEbre, Aquilino Conesa (CiU). El corberenc, que divendres encara no havia rebut la carta, va dir que no compartia les formes dAparicio, i va destacar que el nou escenari és «un problema més» per al desplegament eòlic a la comarca. Per contra,lalcalde de Batea, el socialista Joaquim Paladella, sí que havia rebut la carta, però no lhavia llegit «en profunditat». «Aparicio no hauria de fixar condicions ni marcar terminis, però personalment no li dono cap importància, a la carta, que sembla que fa temps que volia escriure», va dir. A més, Paladella va advertir que qualsevol és lliure denviar una carta, i que els alcaldes de la Terra Alta també són lliures de fer «allò que creguin convenient». «El que està clar és que la Generalitat encara no ha publicat cap autorització de la central dIberdrola», va puntualitzar lalcalde de Batea.\nDe moment, un dels pocs alcaldes que «no tindria cap problema» per donar suport institucional a la tèrmica és lalcalde de Prat de Comte, Joan Ramon Pallarès (CiU). «Tot depèn de com et demanin les coses, però limportant és que els nostres pobles puguin tirar endavant i que ens ajudem entre nosaltres», va suggerir Pallarès. De fet, Prat de Comte, a ligual que el Pinell de Brai, no té cap projecte eòlic que hagi devacuar a través de la línia dalta tensió dAerta. «No som part interessada en la construcció de la línia, però aquestes pressions no són una bona idea, i més, tenint en compte que els alcaldes no som els que hem dautoritzar la central dIberdrola», va afirmar lalcalde del Pinell, Pere Martí (CiU).\nLalcalde dArnes i president del Consell Comarcal de la Terra Alta, Xavier Pallarès (CiU), va remarcar que el pronunciament dels alcaldes no hauria dafectar les autoritzacions finals de la Generalitat a la línia dAerta o a la tèrmica de Riba-roja. Amb tot, Pallarès va anunciar que preveu convocar un consell dalcaldes, per analitzar la situació i ajornar qualsevol pronunciament fins que no hi hagi lestudi dimpacte ambiental del projecte dIberdrola. «La línia dAerta no hauria de tenir res a veure, i els que haurien de parlar primer sobre la tèrmica de Riba-roja són els alcaldes dels pobles veïns, com ara Flix o la Palma», va demanar. Pallarès també va rebutjar la «coacció» dAparicio, i va suggerir que podrien sol·licitar un informe a la URV sobre la tèrmica de Riba-roja i les seues afectacions a la Terra Alta.\n>La Terra Alta rebutja el «xantatge» de Riba-roja sobre la tèrmica i lalta tensió


Bermán denuncia ser víctima d’un linxament personal | Ràdio Palafolls\nMarc Ferri , juny 22, 2016\t / 827 0 0\nHome Política Bermán denuncia ser víctima d’un linxament personal\nEl regidor portaveu del PP a PLF, Óscar Bermán va defensar-se ahir de la moció de reprovació al plenari municipal. El popular argumenta ser víctima d’un linxament cap a la seva persona i culpa directament l’alcalde de PLF, Valentí Agustí, a qui titlla d’amoral, provocador, classista i d’actuar per ego.\nBermán creu que la moció consensuada entre el govern i ERC és sectària, oportunista, electoralista i que atenta contra les llibertats personals.\nEl popular creu que la moció confon intencionadament la seva dimensió política amb la seva esfera personal i va defensar la manifestació religiosa del passat divendres sant a St Lluís. Assegura que no va representar cap perill ni cap incident, i ho va contraposar amb els grups “fanàtics” independentistes que van fer pintades de matinada al barri.\nDe fet el regidor argumenta que si el ple ha de reprovar a algú hauria de ser a l’alcalde per la que considera una actitud frontista i coercitiva amb les llibertats. Bermán assegura que a PLF no es mesura igual la pàtria, la religió o l’exèrcit.\nTot i que la moció aprovada ja no demanava la seva dimissió, el popular assegura que no renunciaria al càrrec per respecte al poble que el va votar fa un any i insinua que és l’alcalde qui hauria de deixar el seu càrrec per que discrimina i imposa.\nSobre la desfilada dels exlegionaris, Bermán va insinuar tenir gravades al mòbil converses amb l’alcalde on suposadament el batlle donaria permís a la presència dels exmilitars al poble.\nRuth Artime, membre de la Confraria de PLF, va defensar el Confrare Major. Va llegir un manifest en el que acusava al consistori d’assetjament i d’actuar contra les llibertats recollides a la constitució. L’entitat exigeix que l’alcalde els demani perdó.\nSeguidament van prendre la paraula algunes de les persones assistents al ple, majoritàriament partidaris dels exlegionaris. Van defensar l’espanyolitat de Catalunya, l’exèrcit i el l’entitat de legionaris retirats i el predomini de la religió catòlica i van criticar a l’alcalde i regidors. El màxim representant dels exlegionaris, Jesús Cañada, va intervenir al ple i va assegurar que tenien dret de desfilar en manifestació a PLF, i va assegurar que s’havien dit molts improperis cap a la Hermandad de Antiguos Legionarios de BCN.


El Sarrià s'estavella contra el porter gironí del Barça B Jordi González - Empordà\nEl Sarrià s'estavella contra el porter gironí del Barça B Jordi González\n«No crec que els 10 gols sigui la diferència real, però el Barça B ha estat superior», declarava al final Salva Puig\nJOSEP COLL. SARRIÀ de ter 21.02.2021 | 06:30\nJordi González va fer un bon partit en la visita a Sarrià. ANIOL RESCLOSA\nJordi González va fer un bon partit en la visita a Sarrià.\nEnsopegada del Sarrià només 48 hores després de l'èpica victòria a la pista del Sant Martí Adrianenc. Ahir, però, els de Salva Puig no van tenir opcions davant un Barça B (21-31) embalat i que ja té assegurada la primera posició a acabar aquesta primera fase, a la qual li queda tan sols una jornada. Tot i la derrota els sarrianencs encara poden accedir a la fase d'ascens, però és molt complicat. Després de la victòria de l'Eivissa a Bordils, només queda una plaça buida, que serà per Alacant, Lalín o Sarrià. Els de Salva Puig han de guanyar la setmana que ve de més de dos gols a la pista dels alacantins i després també sumar els dos punts en la seva visita Eivissa, en un partit ajornat. Un triple empat també deixaria fora els blaus.\nAhir, poca història. El Sarrià va pagar l'esforç de dijous i també les baixes de Guillem Torres i Josep Ballester. Més enllà d'un inici on els locals van aconseguir retallar un parcial d'1-4 inicial, després del 7-7 el filial blaugrana va ser el clar dominador del partit. Tot també, per un immens Jordi González sota pals que va arribar a treure nombrosos llançaments dels locals. Els visitants, amb una gran segona meitat, van anar fent camí cap a la victòria i el Sarrià mai va tenir opcions.


Mor als 94 anys l'escriptora britànica P. D. James\nLa creadora de l'inspector Adam Dalgliesh i de la investigadora privada Cordelia Gray va ser guardonada amb el Premi Carvalho el 2008\n2 min. Barcelona 27/11/2014 15:32\nL'escriptora britànica Phyllis Dorothy James, coneguda com P.D.James (Oxford, 1920-2014), ha mort aquest dijous al seu domicili d'Orxford, segons ha confirmat el seu agent. James va ser l'autora de novel·les detectivesques com 'Un impuls criminal, 'Morts poc naturals', 'Intrigues i desitjos' i 'Mort d'un forense'. El 2008 va ser guardonada amb el premi Pepe Carvalho. La darrera novel·la de l'autora, 'La mort arriba a Pemberley', una versió en clau policíaca d'Orgull i prejudici', de Jane Austen, es remunta al 2011.\n"No volia fer servir els fets més traumàtics de la meva pròpia vida en una primera novel·la autobiogràfica i vaig pensar que escriure una novel·la de detectius era un aprenentatge valuós", va afirmar l'autora sobre la seva entrada, tardana, en la món de la literatura i en la literatura de gènere. L'autora és més coneguda per les seves novel·les policíaques, protagonitzades per l'inspector Adam Dalgliesh i la investigadora privada Cordelia Gray. El 1992 va publicar la novel·la distòpica 'The children of men', però no va ser tan ben rebuda per la crítica com els seus llibres anteriors i el 1994 va tornar a la novel·la policíaca. Amb tot, el 2006 el cineasta Alfonso Cuarón va adaptar 'The children of men' amb èxit.\nFormada a Cambridge, James va treballar d'administrativa a la Seguretat social britànica entre el 1949 i el 1968 i des d'aleshores i fins al 1979 de funcionària al departament d'Interior. Arran de la seva tasca pedagògica a la BBC, va ser reconeguda amb el títol de baronessa de James of Holland Park.